*ARCHITEKTŪROS IR TERITORIJŲ PLANAVIMO SKYRIUS*

**AIŠKINAMASIS RAŠTAS**

**Dėl TARYBOS sprendimo „DĖL gatvių pavadinimų ašinių linijų pratęsimo, sutrumpinimo, geografinių charakteristikų pakeitimo ir gatvės pavadinimo panaikinimo“ projekto**

2021 m. kovo 5 d.

Raseiniai

|  |
| --- |
| ***1. Parengto projekto tikslai ir uždaviniai.*** |
| Raseinių rajono savivaldybės administracijos Architektūros ir teritorijų planavimo skyrius (toliau - Skyrius) gavo Raseinių rajono savivaldybės administracijos Paliepių seniūnijos ir Raseinių miesto seniūnijos elektroniniu paštu pranešimus, kuriuose pritariama, kad būtų pakoreguotos seniūnijose esamų kai kurių gatvių pavadinimų ašinės linijos, jas pratęsiant, sutrumpinant ar pakeičiant jų geografines charakteristikas. Paliepių seniūnijos Pareizgupio kaime atsirado būtinybė pratęsti kaimo Šilo gatvės ašinę liniją, kadangi buvo gautas prašymas suteikti adreso numerį komerciniam objektui, kuris randasi prie automagistralės A1, o Šilo gatvės ašinė linija registre buvo įbrėžta ir įregistruota tik pagal namus, kurie randasi kaime. Raseinių mieste per laiką pasikeitė miesto topografinė situacija, pasistatė naujų namų, buvo naujai perregistruota namų valdų sklypų, kuriems buvo atnaujinti kadastriniai matavimai, nežymiai, daugiau-mažiau, keitėsi gatvių konfigūracija, jas tvarkant, atnaujinant jų pravažiavimų trajektorijas, dangas. Lietuvoje, per tam tikrą laikotarpį vis yra atnaujinama ortofotografinė vietovių medžiaga, todėl visi tie pasikeitimai joje pasimato, ir atsiranda poreikis pakoreguoti kai kurių gatvių pavadinimų ašines linijas. Raseinių mieste, šiuo sprendimu yra koreguojamos ašys dvylikai gatvių: Eglių (keičiamos geografinės charakteristikos), Kalnų (keičiamos geografinės charakteristikos), Muziejaus (keičiamos geografinės charakteristikos, prailginama), Nemakščių (keičiamos geografinės charakteristikos, sutrumpinama), Skroblų (keičiamos geografinės charakteristikos), Slabados (keičiamos geografinės charakteristikos), Smiltynės (pratęsiama), Sukuriškių (keičiamos geografinės charakteristikos), Šakos (keičiamos geografinės charakteristikos), Viduklės (keičiamos geografinės charakteristikos), Vilkupio (keičiamos geografinės charakteristikos), Žibuoklių (keičiamos geografinės charakteristikos). Atsižvelgiant į šiuos gautus pritarimus, surinktą informaciją, parengtas Tarybos sprendimo projektas „Dėl gatvių pavadinimų ašinių linijų pratęsimo, sutrumpinimo, geografinių charakteristikų pakeitimo ir gatvės pavadinimo panaikinimo“.Apie numatomą priimti sprendimą 2021 m. kovo 5 d. paskelbta Savivaldybės internetinėje svetainėje, skelbimų lentoje, seniūnijų patalpų skelbimų lentose. Parengtas šis sprendimo projektas teikiamas svarstyti artimiausiame Tarybos posėdyje.  |
| ***2. Kokių pozityvių rezultatų laukiama.*** |
| Palankaus sprendimo priėmimo, korektiškesnio gatvių ašinių linijų išsidėstymo, gatvių su pakeitimais perregistravimo Registrų centro Adresų registro departamento duomenų bazėje. |
| ***3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų pasekmių nenumatoma, projektas parengtas vykdant Lietuvos Respublikos įstatymų, nutarimų, įsakymų nuostatas. |
| ***4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Vertinimas nereikalingas. |
| ***5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Projektas derinamas pagal reglamentą, svarstomas komitetuose, ekonominių skaičiavimų ir finansavimo šaltinių nereikia.  |
| ***6. Numatomo teisinio reguliavimo poveikio vertinimas(norminio pobūdžio teises aktams).*** |
| Parengtas teisinio akto projektas neprieštarauja norminio pobūdžio teisės aktams. |
| ***7. Projekto autorius ar autorių grupė.*** |
| Raseinių rajono savivaldybės administracijos Architektūros ir teritorijų planavimo skyrius. |

Skyriaus vedėjas Armandas Mockus